
ΕΦΗΜΕΡΙΣ ΤΗΣ ΚΥΒΕΡΝΗΙΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

20 ΙΑΝΟΥΑΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ 

5 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

’ Εγκριση μεταφοράς συντελεστή δόμησης κατά την εφαρμογή του 


ν. 880/1979. 1 

Έγκριση τοπικού ρυμοτομικού σχεδίου σε εκτός σχεδίου περιοχή 
δήμου Μάνδρας (ν. Αττικής) για τον καθορισμό χώρου για τη 
δημιουργία Κέντρου Βιομηχανικών Ειδικοτήτων Ελευσίνας του 
Οργανισμού Απασχολήσεως Εργατικού Δυναμικού και καθορι¬ 
σμός όρων και περιορισμών δομήσεως . 2 

Καθορισμός χρήσεων γης και όρων και περιορισμών δόμησης της 
εκτός σχεδίου περιοχής του δήμου Αλίμου (Αττικής) . 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(!) 

Έγκριση μεταφοράς συντελεστή δόμησης κατά την εφαρμογή του ν. 

880/1979. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. 880/1979 (ΦΕΚ 58/Α) και ειδικότερα το 
άρθρο 2 παρ. 7. 

2. Τις διατάξεις του π.δ/τος 470/1979 (ΦΕΚ138/Α). 

3. Τις διατάξεις του π.δ/τος 510/1979 (ΦΕΚ 154/Α). 

4. Τις διατάξεις του ν. 1032/1980 (ΦΕΚ 57/Α) και ειδικότερα 
τα άρθρα 2, 3 και 7. 

5; Τις διατάξεις του ν. 1558/1985 (ΦΕΚ 137/Α). 

6. Τις υπ’ αριθ. 48/1985 και 267/1985 γνωμοδοτήσεις του 
Κεντρικού Συμβουλίου Χωροταξίας, Οικισμού και Περιβάλλοντος. 

7. Την υπ’ αριθ. 25650 πράξη συναίνεσης της Μαγδαληνής συζύ¬ 
γου Θρασύβουλου Κωνσταντινίδη η οποία τυγχάνει αποκλειστική κυ¬ 
ρία νομέας και κάτοχος των ακινήτων που περιγράφονται παρακάτω, 
με πρόταση του Υπουργού Περιβάλλοντος, Χωροταξίας και Δημοσίων 
Έργων αποφασίζουμε: 


Άρθρον 1. 

1. Εγκρίνεται η μεταφορά του συντελεστή δόμησης των ακινήτων 
(βαρυνομένων) που βρίσκονται στην περιφερειακή οδό Θεσσαλονίκης 
του ρυμοτομικού σχεδίου Δήμου Ευόσμου (Θεσ/νίκης) και των οποί¬ 
ων αποκλειστική κυρία είναι η συναινούσα στη μεταφορά του συντελε¬ 
στή δόμησης Μαγδαληνή σύζυγος Θρασυβούλου Κωνσταντινίδη, 
όπως τα βαρυνόμενα ακίνητα φαίνονται με στοιχεία-Α, Β, Γ, Δ, Λ, 
Μ, Α και Η, Θ, I, Κ, Η, στο σχετικό πρωτότυπο διάγραμμα σε 
κλίμακα 1:500 που θεωρήθηκε από τον προϊστάμενο της Διεύθυνσης 
Πολεοδομικών Εφαρμογών με την υπ’ αριθ. 59225/1985 πράξη του 
και που συνοπτικό τού αντίτυπο δημοσιεύεται με το παρόν διάταγμα. 

2. Τα ειδικότερα στοιχεία των βαρυνομένων ακινήτων και της με¬ 
ταφοράς είναι τα εξής: 

α) Εμβαδόν βαρυνομένου με στοιχεία ΑΒΓΔΛΜΑ = 1.833,20 μ 2 . 

Εμβαδόν βαρυνομένου με στοιχεία ΗΘΙΚΗ = 154,10 μ 2 . 

β) Συντελεστής δόμησης βαρυνομένων ακινήτων 0,8. 

γ) Μεταφερόμενος συντελεστής δόμησης 0,8 αναγόμενος σε δομή¬ 
σιμη επιφάνεια ορόφων: 

Εβ ΑΒΓΔΛΜΑ 1.833,20x0,8 = 1.466,56 τετρ. μέτρα. 

Εβ ΗΘΙΚΗ 154,10x0,8 = 123,28 τετρ. μέτρα. 

1.466,56+123,28 =■= 1.589,84 τετρ. μέτρα. 

Άρθρον 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα του παραπάνω ιδιοκτήτη για εμβαδόν 1.589,84 τετρ. μέτρα. 

Άρθρον 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Δεκεμβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


( 2 ) 

Έγκριση τοπικού ρυμοτομικού σχεδίου σε εκτός σχεδίου περιοχή δή¬ 
μου Μάνδρας (ν. Αττικής) για τον καθορισμό χώρου για τη δη¬ 
μιουργία Κέντρου Βιομηχανικών Ειδικοτήτων Ελευσίνας του Ορ¬ 
γανισμού Απασχολήσεως Εργατικού Δυναμικού και καθορισμός 
όρων και περιορισμών δομήσεως. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. 1337/1983 (ΦΕΚ33/Α) και ειδικότερα το 
άρθρο 26 όπως αντικαταστάθηκε με την παρ. 13 του άρθρου 8 του 
ν.1512/1985 (ΦΕΚ 4/Α). 

2. Τις διατάξεις του ν.δ 8/1973 όπως τροποποιήθηκε με το ν.δ, 
205/1974 (ΦΕΚ363/Α) και ειδικότερα τα άρθρα 32, 34 (παρ. 1), 
35 (παρ. 5β) και 38. 

3. Τις διατάξεις του ν. 1558/1985 (ΦΕΚ137/Α) και ειδικότερα 
το άρθρο 23 παρ. 1. 

4. Την υπ’ αριθ. 419/1985 γνωμοδότηση του Κεντρικού Συμβου¬ 
λίου Χωροταξίας, Οικισμού καί Περιβάλλοντος. 

5. Την υπ’ αριθ. 908/1985 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρον 1. 

Εγκρίνεται τοπικό ρυμοτομικό σχέδιο για τον καθορισμό χώρου για 
τη δημιουργία Κέντρου Βιομηχανικών Ειδικοτήτων Ελευσίνας του 
Οργανισμού Απασχολήσεως Εργατικού Δυναμικού εκτός του εγκεκρι¬ 
μένου ρυμοτομικού σχεδίου του δήμου Μάνδρας Αττικής όπως φαίνε¬ 


ται με στοιχεία Α Β Γ Δ Ε Ζ Α στο σχετικό πρωτότυπο διάγραμμα 
σε κλίμακα 1:5.000 που έχει θεωρηθεί από τον Προϊστάμενό της 
Διεύθυνσης Πολεοδομικών Εφαρμογών με την υπ’ αριθ. 
80392/1985 πράξη του και που συνοπτικό δημοσιεύεται με το παρόν 
διάταγμα. 

Άρθρον 2. 

Οι όροι και περιορισμοί δόμησης του παραπάνω χώρου καθορίζο¬ 
νται ως εξής: 

Οικοδομικό σύστημα: πανταχόθεν ελεύθερο. 

Ποσοστό κάλυψης: είκοσι τοις εκατό (20%) της επιφάνειας του χώ¬ 
ρου. 

Συντελεστής δόμησης: τρία δέκατα (0,3). 

Άρθρον 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Τπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 18 Δεκεμβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 


Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 


73. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


( 3 ) 

Καθορισμός χρήσεων γης και όρων και περιορισμών δόμησης της 
εκτός σχεδίου περιοχής του δήμου Αλίμου (Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του ν. 1337/1983 (ΦΕΚ 33/Α) και ειδικότερα 
το άρθρο 29 (παρ. 1) αυτού, όπως τροποποιήθηκε με την παράγραφο 
14 του άρθρου 8 του ν. 1512/1985 (ΦΕΚ 4/Α). 

2. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 παρ. 1. 

3. Τις διατάξεις του ν.δ. 8/1973 και ειδικότερα τα άρθρα 80 (παρ. 
4) 87 και 125 (παρ. 2) αυτού. 

4. Την ύπ’ αριθ. 159/1985 γνωμοδότηση του Δημοτικού Συμ¬ 
βουλίου Αλίμου. 

5. Την υπ’ αριθ. 433/1985 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

6. Τις υπ’ αριθ. 904 και 939/1985 γνωμοδοτήσεις του Συμβου¬ 
λίου της Επικράτειας, με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρον 1. 

Στην εκτός του εγκεκριμένου ρυμοτομικού σχεδίου περιοχή του 
δήμου Αλίμου (Αττικής), η οποία καθορίσθηκε με το από 22.6.1983 
π. δ/γμα (ΦΕΚ 284/Δ) Ζώνη Οικιστικού Ελέγχου, καθορίζονται 
χρήσεις γης και όροι και περιορισμοί δόμησης κατά ζώνες Α,Β,Γ, 
όπως φαίνονταιχρωματισμένες με γαλάζιο, πράσινο και ρόζ χρώμα 
αντίστοιχα στο σχετικό πρωτότυπο διάγραμμασε κλίμακα 1:5000, 
που έχει θεωρηθεί από τον Προϊστάμενο της Διεύθυνσης Πολεοδομι- 
κών Εφαρμογών με την υπ’ αρ. 83209/1985 πράξη του και που 
συνοπτικό του αντίτυπο δημοσιεύεται με το παρόν διάταγμα. 

Στη Ζώνη Α υπάγεται η περιοχή «Λόφος Πανί Αλίμου». 

Στη Ζώνη Β η περιοχή «Τράχωνες» και 

Στη Ζώνη Γ η περιοχή «δίπλα στο αεροδρόμιο» και περιοχή «Τρά¬ 
χωνες». 

Άρθρον 2. 

α) Το ελάχιστο εμβαδόν αρτιότητας των γηπέδων των παραπάνω 
ζωνών Α,Β,Γ ορίζεται σε είκοσι χιλιάδες (20.000) τετραγ. μέτρα. 

β) Κατά παρέκκλιση των διατάξεων της προηγουμένης παραγρά¬ 
φου θεωρούνται άρτια και οικοδομήσιμα τα γήπεδα εφόσον συντρέ¬ 
χουν αθροιστικά οι εξής προϋποθέσεις: α) να υφίστανται την 7.7.1983 
(ημερομηνία δημοσίευσης του ως άνω από 22.6.1983 π.δ/τος) και 
β) να έχουν τα ελάχιστα όρια αρτιότητας κατά τις αντίστοιχες ημερο¬ 
μηνίες όπως ορίζονται με τις παραγράφους 1 και 2 του άρθρου 1 του 
από 24.8.1985 π.δ/τος (ΦΕΚ 270/Δ). 

Άρθρον 3. 

Οι λοιποί και περιορισμοί δόμησης των γηπέδων των ζωνών ορίζο¬ 
νται ως εξής: 

ΖΩΝΗ Α «Λόφος Πανί Αλίμου» 

1. Εντός της ζώνης αυτής επιτρέπονται μόνο οι χρήσεις: 

α) κατοικία 

β) Αθλητικές εγκαταστάσεις ήσσονος σημασίας (απλά γήπεδα, 
ανοικτά κολυμβητήρια, κλειστά γυμναστήρια, με τις απαραίτητες 
βοηθητικές εγκαταστάσεις). 

2. Γία ανέγερση κατοικιών, εφαρμόζονται οι παρακάτω όροι και 
περιορισμοί δόμησης: 

α) Μέγιστο ποσοστό κάλυψης δύο τοις εκατό (2%) της επιφάνειας 
του γηπέδου. 

β) Συντελεστής δόμησης 0,02 

γ) Σε κάθε γήπεδο, ανεξάρτητα της επιφάνειας του, επιτρέπεται η 
ανέγερση μιας μόνο οικοδομής μέγιστης επιφάνειας 200 τετρ. μέτρα. 

δ) Αποστάσεις του κτιρίου από τα, πλάγια όρια του γηπέδου πέντε 
(5) μέτρα τουλάχιστον. 

ε) Μέγιστος επιτρεπόμενος αριθμός ορόφων των κτιρίων δύο (2) με 


μέγιστο ύψος αυτών επτά και μισό (7,50) μέτρα, μετρούμενο από το 
πέριξ έδαφος (φυσικό ή διαμορφωμένο). 

στ) Υπεράνω του μεγίστου ύψους επιτρέπεται η κατασκευή μόνο 
στηθαίου τυχόν φωταγωγών ύψους μέχρι 0,30 (τριάντα εκατοστά) 
του μέτρου και καπνοδόχων, απαγορευμένων των λοιπών κατασκευ¬ 
ών του άρθρου 87 του ΓΟΚ. 

ζ) Σε περίπτωση κατασκευής κεκλιμένης στέγης το κατά τα ανωτέ¬ 
ρω μέγιστο ύψος προσαυξάνεται κατά ένα μέτρο και πενήντα εκατο¬ 
στά του μέτρου (1,50). 

η). Δεν επιτρέπεται η κατασκευή κτιρίων σε υποστυλώματα (ΡΙΕΟ- 
ΤΙ5) 

3. Για αθλητικές εγκαταστάσεις εφαρμόζονται οι παρακάτω περιο¬ 
ρισμοί: 

α) Το μέγισγο'ύψο^' των κτιριακών όγκων δεν επιτρέπεται να ξε¬ 
περνάει τά. πέντε (5) μέτρα. 

β) Οι αποστάσεις του κτιρίου από τα πλάγια όρια του γηπέδου 
πρέπει να είναι 5 μέτρα τουλάχιστον. 

γ) Ο συνολικός επιτρεπόμενος κτιριακός όγκος δεν επιτρέπεται να 
υπερβαίνει τα οκτακόσια (800) κυβικά μέτρα σε κάθε γήπεδο. 

δ) Η σχετική μελέτη εγκρίνεται από τη Γ ενική Γ ραμματεία Αθλητι¬ 
σμού. 

ΖΩΝΗ Β περιοχή «Τράχωνες» 

1. Εντός της ζώνης αυτής επιτρέπονται μόνο οι χρήσεις: 
α) Κατοικία 

β) Γεωργικές εγκαταστάσεις 

2. Για την ανέγερση κατοικιών εφαρμόζονται οι όροι και περιορι¬ 
σμοί δόμησης που άναφέρονται στην παρ. 2 του άρθρου αυτού για τη 
ζώνη Α. 

3. Για ανέγερση γεωργικών εγκαταστάσεων επιτρέπονται: 

α) Η κατασκευή θερμοκηπίων με μεγίστη επιτρεπόμενη κάλυψη 
οκτώ τοις εκατό (8%) της επιφάνειας του γηπέδου κ,αι μέγιστο ύψος 
τρία μέτρα και πενήντα εκατοστά του μέτρου (3,50), μετρούμενο από 
το πέριξ έδαφος. 

β) Η κατασκευή βοηθητικών κτισμάτων (αποθηκών) συνολικού εμ- 
βαδού μέχρι δεκαπέντε (15) τετραγωνικά μέτρα, ανεξάρτητα από το 
εμβαδόν του γηπέδου, με μέγιστο ύψος τρία (3) μέτρα, μετρούμενο 
από το πέριξ έδαφος. 

4α) Η στέγαση των παραπάνω κατοικιών και βοηθητικών γεωργι¬ 
κών κτισμάτων (αποθηκών) γίνεται υποχρεωτικά με κεραμοσκεπή 
στέγη. Στη περίπτωση αυτή το ως άνω μέγιστο ύψος προσαυξάνεται 
κατά ένα μέτρο και πενήντα εκατοστά του μέτρου (1,50). 

β) Οταν η θεμελίωση των κατοικιών και γεωργικών εγκαταστάσε¬ 
ων γίνεται σε βάθος μεγαλύτερο από πενήντα εκατοστά του μέτρου 
(0,50) απαιτείται έγκριση της Αρχαιολογικής Υπηρεσίας. 

γ) Απαγορεύεται η κοπή δένδρων χωρίς την άδεια της Δασικής 
Υπηρεσίας. 

δ) Η θέση των κτισμάτων μέσα στο γήπεδο εγκρίνεται από τη 
Διεύθυνση Παραδοσιακών Οικισμών και Περιβάλλοντος (Γ7) του 
Υπουργείου Περιβάλλοντος, και Δημοσίων Έργων. 

ΖΩΝΗ Γ Περιοχή «Τράχωνες» και «Περιοχή δίπλα στο αεροδρό¬ 
μιο» 

1. Εντός της ζώνης αυτής επιτρέπονται οι χρήσεις: 
α) Βιοτεχνικών μονάδων χαμηλής όχλησης και 

β) Επαγγελματικών εργαστηρίων (μονάδες με μέγιστη μηχανική ή 
θερμική ισχύ των 15 ΗΡ και των 50 ΗΡ). 

γ) Κατ’ εξαίρεση των παραπάνω επιτρέπεται η εγκατάσταση των 
κατωτέρω αναφερομένων χρήσεων: 

-Κτίρια αποθήκευσης — γήπεδα αποθήκευσης 

-Κτίρια στάθμευσης - γήπεδα στάθμευσης 

—Χώροι και εγκαταστάσεις τεχνικής εξυπηρέτησης του οικισμού 

—Πρατήρια βενζίνης. 

-Εμπορικά καταστήματα (εκθεσιακοί χώροι). 

-Γραφεία διοίκησης (που εξυπηρετούν τις παραπάνω βιοτεχνίες 
και εργαστήρια). 

-Εστιατόρια, αναψυκτήρια και 
-κτίρια κοινωνικής πρόνοιας. 

2. Για την ανέγερση των ανωτέρω εγκαταστάσεων ορίζονται οι 
παρακάτω όροι και περιορισμοί δόμησης: 

α) Μέγιστο ποσοστό κάλυψης.τριάντα τοις εκατό (30%) της επιφά¬ 
νειας του γηπέδου . 

β) Συντελεστής δόμησης 0,5. 

γ) Αποστάσεις των κτιρίων από τα πλάγια όρια του γηπέδου 4,00 
μέτρα. 

' 8) Μέγιστος επιτρεπόμενος αριθμός ορόφων των κτιρίων δύο (2) με 
μέγιστο ύψος αυτών οκτώ και μισό (8,50) μέτρα μετρούμενο από το 
πέριξ έδαφος. 

ε) Επιτρέπεται η ανέγερση περισσοτέρων του ενός κτιρίων επί του 
αυτού γηπέδου. 

στ) Οι οικοδομικές άδειες που εκδίδονται ελέγχονται από την Επι¬ 
τροπή Ενασκήσεως Αρχιτεκτονικού Ελέγχου (Ε.Ε.Α.Ε.). 

Άρθρον 4. 

1. Άδειες ανέγερσης κτιρίων τα οποία βρίσκονται στο στάδιο του 
φέροντα οργανισμού, αναθεωρούνται μόνο ως προς τη χρήση των 
κτιρίων η οποία προσαρμόζεται με τις επιτρεπόμενες με το παρόν 
διάταγμα, ανεξάρτητα αν η συνολική επιφάνεια και ο" αριθμός των 
ορόφων των κτιρίων είναι μεγαλύτερος από τον αντίστοιχο επιτρεπό¬ 
μενο στην περιοχή για τη νέα χρήση. 

2. Κτίρια που λειτουργούν με χρήσεις που δεν προβλέπονται από 
τις διατάξεις του παρόντος διατάγματος, μπορούν να λειτουργούν μέ¬ 


χρι τρία (3) ακόμα χρόνια από τη δημοσίευση του παρόντος διατάγ¬ 
ματος με τις ίδιες χρήσεις. Μετά την παρέλευση της τριετίας, τά 
υπάρχοντα κτίρια όσης ε τφάνειας και ορόφων είναι, δύνανται να λει¬ 
τουργήσουν, τηρουμένης της διαδικασίας αναθεώρησης της άδειας με 
χρήσεις που επιτρέπονται στις περιοχές αυτές με το παρόν διάταγμα. 

Άρθρον 5. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Ιανουάριου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ Λ: ..ΛΟΣΙΟΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

